Entre les funcions dels Mossos d'Esquadra desenvolupem moltes tasques assistencials, no tant conegudes com la feina que fem en altres àmbits propis de les nostres competències, com pot ser la lluita contra la delinqüència.
Aquests dies, més encara, donem suport als diferents sectors i col·lectius que ho necessiten per garantir que puguin dur a terme la seva feina, i per garantir la vostra seguretat.
Els Mossos d'Esquadra de Sitges van participar en la formació d'un grup de 12 "promotors i promotores comunitaris de la salut en oci nocturn" de la Creu Roja del municipi, que inicia un "projecte d'intervenció de joves en l'oci nocturn" per tal de sensibilitzar i conscienciar el jovent sobre el bon ús de la mascareta i la distància social.
Des de Mossos d'Esquadra vam donar consells de seguretat per tal que aquests 12 promotors i promotores puguin dur a terme el projecte amb total seguretat, així com per als joves als quals va adreçat aquest projecte.
Catalunya disposa d'una xarxa de refugis situats per tot el territori català, en cotes elevades i situats estratègicament, els quals serveixen d'eixoplug en cas de necessitat, emergència o accident a les persones que es troben en aquest àmbit.
La PG-ME, juntament amb el Consell Català de l'Esport, la Federació d'Entitats Excursionistes de Catalunya i la Unió Excursionista de Catalunya ha col·locat en els refugis d'emergència oberts al públic uns rètols informatius amb recomanacions davant l'actual situació de crisi sanitària, amb l'objectiu de fer seguir les normes de distanciament social i higiene que han estat dictaminades per les autoritats sanitàries.
Des de que va començar l'emergència sanitària, Manel Manich, cap de la Oficina de Relacions amb la Comunicat de la comissaria de Girona, intervé setmanalment en dos programes a la radio mitjançant vídeotrucades.
Cada divendres, als matins de Radio Fm Girona i Radio Cassa, el caporal ha donat consells de seguretat sobre ciberatacs i les mesures de seguretat per prevenir-los, també ha anat informant del confinament i de les diferents fases en aquesta epidèmia.
En el darrer programa els temes tractats van ser les estafes per internet, la protecció dels routers i les fases del confinament.
Agents de la Policia Local de Castelldefels, de la Policia de la Generalitat - Mossos d'Esquadra de la comissaria de Castelldefels i l'empresa municipal Serveis Ambientals de Castelldefels (SAC), van iniciar una campanya solidària de recollida d'aliments entre els seus efectius que ha durat dues setmanes.
Aquesta campanya, impulsada per la Policia Local de Castelldefels, es va posar en marxa amb motiu de la crisi provocada per la COVID-19 i ha aconseguit recollir 500 quilos d'aliments que s'han lliurat a les entitats de la Creu Roja i Càritas perquè es puguin repartir entre les persones més necessitades del municipi.
Moltes gràcies a tots i totes els que heu col·laborat amb aquesta acció solidària.
Entrega d'aliments per a la campanya Creu Roja Respon a Caldes de Montbui
Hem acompanyat 8 autocars amb ciutadans francesos que havien arribat al Port de Barcelona, procedents d'un creuer, fins al punt quilomètric 0 de l'AP-7, perquè poguessin arribar finalment a Montpellier.
Junt amb la Policia local de Granollers hem recaptat diners per fabricar mascaretes protectores per al personal sanitari.
Coronavirus Makers neix de la iniciativa per part de la comunitat "maker" (faedors) de posar la seva capacitat creadora al servei del personal sanitari (entre altres), de manera altruista i sense ànim de lucre.
Actualment hi ha més de 4.000 makers.
Des de la comunitat maker s'encarreguen de dissenyar, produir i distribuir tots aquests equips de protecció als hospitals i centres sanitaris que es troben mancats d'existències.
Els materials són validats per l'Institut d'Investigació i Innovació Parc Taulí en col·laboració amb l'Hospital Sant Pau.
El cos de Mossos d'Esquadra ha fet una crida interna perquè des de les diferents comissaries es col·labori amb aquesta iniativa per tal de transportar material per a la confecció i material ja confeccionat.
Tota aquesta tasca la fan amb la col·laboració de multiplicitat d'agents i voluntaris que actuen des de tots els àmbits (sanitaris, enginyers, professionals de la logística, comunicadors, cossos de seguretat...).
El cos de Mossos d'Esquadra va fer una crida interna per recollir donacions del nostre personal i lliurar-lo als centres que ho necessiten.
Entre d'altres, des de l'ABP de Sabadell vam lliurar ulleres de busseig per adaptar-les per fer-ne màscares a l'hospital Parc Taulí de Sabadell.
Donació d'ulleres de busseig a l'Hospital Parc Taulí
A presó dos lladres per diversos robatoris durant l'estat d'alarma i per trencar el confinament 39 cops
Des de l'inici del confinament mantenim la pressió policial sobre punts de venda de drogues al barri del Raval de Barcelona.
Els Mossos d'Esquadra activen un pla de contingència per garantir la seguretat de víctimes de violència masclista i domèstica
Consulteu aquí totes les notes de premsa
Agraïments als quals la Policia de la Generalitat-Mossos d'Esquadra, policies locals i altres cossos policials ens hem unit a als ciutadans per reconèixer els treballadors i treballadores sanitàries la seva tasca infatigable durant l'emergència de salut pública de la COVID-19, posant la seva salut i vida en risc al servei de la ciutadania.
Aquestes imatges són el millor agraïment pels professionals que estan treballant aquests dies.